**Állampolgári ismeretek 8.**

**Forrás:** A Kormány 5/2020. (I. 31.) Korm. rendelete a Nemzeti alaptanterv kiadásáról, bevezetéséről és alkalmazásáról szóló módosított 110/2012. (VI. 4.) Korm. rendelethez kapcsolódó tartalmi szabályozó a Kerettanterv az általános iskolák 5-8. évfolyamából átvett, adaptált.

**Alapelvek, célok:**A globalizáció korában az ember és a magyar nemzet számos új kihívással szembesül. Az egyénnek olyan kérdésekre kell válaszokat találnia, olyan problémákra szükséges megoldásokat keresnie, amelyek befolyásolják, esetenként pedig meghatározzák lehetőségeit, mindennapi életének alakítását, lokális és tágabb környezetét egyaránt. Az emberi létezésre, az egyén és a közösség viszonyára, a társadalmi változásokra vonatkozó válaszoknak nemcsak az egyéni akaratok, érdekek érvényesítése, hanem a társadalom alapegységét jelentő család, a lokális közösségek és a nemzet jövőjének alakítása szempontjából is jelentősége van.  
A tantárgy civilizációs értékeket és mintákat közvetít, erősíti a felelősségtudatot és a nemzethez tartozás érzését.  
Ennek érdekében segíti a szituációhoz igazodó kommunikáció kialakítását, a másik ember gondolatainak, véleményének megértését, az együttműködés lehetőségeinek feltérképezését és közösségformáló erejének megtapasztalását, a hazafias érzés kialakítását, az alapvető honvédelmi ismeretek elsajátítását, a nemzedékek  
közötti párbeszéd erősítését, valamint a környezeti, gazdasági-pénzügyi fenntarthatóság feltételeinek kiemelését.  
A tantárgy keretében a tanuló elsajátítja a tudatos és felelős állampolgári léthez szükséges alapvető ismereteket, a szociális kompetenciák fejlesztése révén megismeri és gyakorolja azokat az eljárásokat, készségeket, amelyek  
a társadalmi részvételéhez, mindennapi boldogulásához szükségesek. A tanuló megismeri és megérti, hogy a haza védelme nem csak a fegyveres erők feladata, hanem minden magyar állampolgáré, ezért a honvédelem ügye a  
lehető legszélesebb nemzeti egységet képviseli.  
A tantárgy a saját tapasztalatokra épülő ismeretszerzésre, élményalapú tanulásra, továbbá javaslatok megfogalmazására, tervek készítésére is lehetőséget biztosít, számos esetben feltételezi a több nézőpontú mérlegelő gondolkodás és szemléletmód érvényesülését. Segíti a mindennapi élet megszervezését, támpontokat nyújt a felnőtt szerepekre való felkészüléshez.  
A jogi kultúra fejlesztése, az alapvető emberi jogok értelmezése, a szabadságértékek kiemelése, a társadalmi normák, a szabadság és felelősség kapcsolatának tudatosítása segíti az autonóm személyiség kialakulását. A saját vélemény kifejezése, a társak gondolatainak, véleményének megértése, a vitakultúra fejlesztése a demokratikus attitűd megalapozásához járul hozzá.

**Az állampolgári ismeretek tanulásának célja, hogy a tanuló:**1. megértse a jogérvényesülés és a jogi, erkölcsi normák társadalmi jelentőségét, hogy képes legyen egyensúlyt teremteni a közösség érdekei és az egyén törekvései között;  
2. ismerje a demokratikus jogállam felépítését és működését, hogy tájékozott, a közügyek iránt érdeklődő személyiséggé válhasson;  
3. nevezze meg a magyar nemzettudat sajátosságait, értse meg a nemzeti identitás jelentőségét az egyén és a közösség szempontjából is;  
4. ismerje lakóhelye kulturális és néprajzi értékeit, váljék élményalapúvá lokálpatriotizmusa, személyiségébe épüljenek be a nemzeti közösséghez tartozás emocionális összetevői; mélyüljön el hazaszeretete;  
5. értse meg a haza védelmének fontosságát, ismerje meg, hogy a honvédelem milyen feladatköröketmfoglal magában, és milyen kötelezettséget ró minden magyar állampolgárra;  
6. sajátítsa el azokat az ismereteket és készségeket, amelyek a mindennapi életben való tájékozódását segítik;  
7. segítséget kapjon a felnőtt szerepekre való felkészüléséhez, hogy életpályáját, jövőjét megalapozottan tervezhesse meg;  
8. törekedjék a generációk közötti kapcsolat kialakítására, a nemzedékek közötti párbeszéd erősítésére;  
9. értse meg a környezeti és gazdasági-pénzügyi fenntarthatóság jelentőségét a mindennapi életben, az egyén, a család, a település, a régió és az állam szintjén, valamint globális perspektívában is;  
10. támpontokat kapjon ahhoz, hogy pénzügyi döntéseit körültekintően és megalapozottan hozhassa meg;  
11. szemléletét problémamegoldó attitűd jellemezze, fejlődjék rendszerszemlélete, nyitottá váljon javaslatok megfogalmazására, tervek, tervezetek elkészítésére;  
12. fejlessze a konstruktív alkalmazkodáson alapuló hiteles és hatékony kommunikációs készségeit;  
13. megtapasztalja a társas együttműködés közösségformáló szerepét, és felismerje társadalmi jelentőségét;  
14. az információk szerzéséhez és rendszerezéséhez, fotógalériák összeállításához, beszámolók elkészítéséhez használja az infokommunikációs eszközöket.

**A tantárgy tanításának specifikus jellemzői a 8. évfolyamon**Az állampolgári ismeretek tantárgy tevékenységei révén segíti a tanuló szocializációját: tájékozódását a mindennapi életben, felelős állampolgárrá válását, egyúttal felkészülését a felnőtt szerepekre.  
A tanuló tapasztalataira és élményeire építve a 8. évfolyamon a tantárgy keretében vizsgálja saját társadalmi környezetét, lakóhelyének intézményeit.  
Tudatosul benne, hogy a jogérvényesülés feltételezi a normakövető magatartást is. A közösen kiválasztott témák és a minden résztvevő által elfogadott szabályrendszer alapján megrendezett viták, vitanapok nemcsak az érvek- ellenérvek ütköztetésére alkalmasak, hanem végső soron a politikai kultúra megalapozását is jelenthetik.

A családhoz, a lakóhelyhez, a kortárscsoporthoz, az iskolához és a nemzethez mint közösségekhez való kapcsolódás, a velük történő azonosulás a tanulási tevékenységek sokféle lehetőségét biztosítják. A tanuló megtanulja a másik ember életének, értékeinek, gondolatainak tiszteletben tartását, erősödik benne az empátia,  
kialakul benne az emberi cselekedetek okai megismerésének igénye. A tantárgy elősegíti az előítéletek csökkentését és a nemzedékek közötti kapcsolat és párbeszéd erősítését. Az igazságszolgáltatás és az alapvető ellátórendszerek funkciójának és működésének bemutatásával, a mindennapi ügyintézésben való jártasság megalapozásával is segíti a tanuló társadalmi integrációját, felkészülését a felnőtt szerepekre.  
A fenntarthatósági szemlélet alakítása elsősorban a családi háztartásra, a környezettudatos életvitel kialakítására vonatkozik, ugyanakkor elősegíti a globális problémák kontextusban történő értelmezését is.  
A pénzügyi tudatosság fejlesztése elősegíti, hogy a tanuló pénzügyeit megfontoltan intézze, és tudatos fogyasztóvá váljon.  
Az állampolgári ismeretek tantárgy lehetőséget biztosít az egyéni és a társas tanulásra is, amelyek egyaránt fejlesztik a szociális kompetenciákat és az önismeretet.  
A Családtörténeti kutatás, a Településkutatás és a Szakmák, foglalkozások, mesterség és hivatás projektet az iskolai témahetek, tematikus hetek, tematikus napok keretében valósíthatják meg az osztályok, illetve a tanulócsoportok.  
A tantárgy tanulási folyamatában a következő értelmező és tartalmi kulcsfogalmak használata segíti a tanulót a megértésben, a rendszerezésben, a magyarázatok és következtetések megfogalmazásában és a problémaközpontú kérdések megvitatásában.  
Értelmező kulcsfogalmak: okok és következmények, folyamatosság és változás, interpretáció, identitás, szocializáció; honvédelem; haza; pénzügyi tudatosság; környezeti, gazdasági-pénzügyi fenntarthatóság.  
Tartalmi kulcsfogalmak: család; település, intézmény, szervezet; társadalmi csoport; nemzet, nemzetiség; állampolgár; társadalombiztosítás; közteherviselés; katonai szolgálat; demokratikus jogállam.

**Fő témakörök:**FŐ TÉMAKÖRÖK AZ 5–8. ÉVFOLYAMON  
1. A család, a családi szocializáció jellemzői, a hagyományos családmodell  
2. A család gazdálkodása és pénzügyei  
3. Településünk, lakóhelyünk megismerése

4. Nemzet, nemzetiség; a haza iránti kötelezettségeink  
5. A magyar állam alapvető intézményei, az állam szerepe a gazdaságban  
6. Mindennapi ügyintézés, felkészülés a felnőttkori szerepekre, feladatokra  
7. A fogyasztóvédelem alapjai  
8. A nagy ellátórendszerek: oktatás, egészségügy és a szociális ellátás.

Tanulási eredmények:

ÁTFOGÓ CÉLKÉNT KITŰZÖTT TANULÁSI EREDMÉNYEK AZ 5–8. ÉVFOLYAMON  
A nevelési-oktatási szakasz végére a tanuló:  
1. megérti a család, mint a társadalom alapvető intézményének szerepét, és értelmezi jellemzőit.  
2. lokálpatriotizmusa megerősödik, személyiségébe beépülnek a nemzeti közösséghez tartozás, a hazaszeretet emocionális összetevői.  
3. ismeri a demokratikus jogállam működésének alapvető sajátosságait, alapvető kötelezettségeit.  
4. jártasságot szerez mindennapi ügyeinek intézésében.  
5. saját pénzügyeiben tudatos döntéseket hoz.

AZ EGYÉNI ÉS CSALÁDI SZOCIALIZÁCIÓ SEGÍTÉSE  
A nevelési-oktatási szakasz végére a tanuló:  
1. értelmezi a család mint a társadalom alapvető intézményének szerepét és jellemzőit;  
2. értelmezi a családi kohézió alapelemeit, jellemzőit: együttműködés, szeretetközösség, kölcsönösség, tisztelet;  
3. felismeri a családi szocializációnak az ember életútját befolyásoló jelentőségét.

AZ AKTÍV TÁRSADALMI CSELEKVÉS ÉS A FELELŐS ÁLLAMPOLGÁRI MAGATARTÁS MEGALAPOZÁSA  
A nevelési-oktatási szakasz végére a tanuló:  
1. ismeri a magyar állam alapvető intézményeinek feladatkörét és működését;  
2. értelmezi a törvényalkotás folyamatát;  
3. ismeri a saját településének, lakóhelyének alapvető jellemzőit, értelmezi a településen működő intézmények és szervezetek szerepét és működését;  
4. a lakóhelyével kapcsolatos javaslatokat fogalmaz meg, tervet készít a település fejlesztésének lehetőségeiről;  
5. felismeri a jogok és kötelességek közötti egyensúly kialakításának és fenntartásának fontosságát, megismeri a haza iránti kötelezettségeit, feladatait.

A LOKÁLPATRIOTIZMUS ÉS A NEMZETI IDENTITÁS ERŐSÍTÉSE  
A nevelési-oktatási szakasz végére a tanuló:  
1. ismeri településének, lakóhelyének kulturális, néprajzi értékeit, a település történetének alapvető eseményeit és fordulópontjait;  
2. megfogalmazza a nemzeti identitás jelentőségét az egyén és a közösség szempontjából is;  
3. felismeri a nemzetek, nemzetállamok fontosságát a globális világban;  
4. megismeri és értelmezi a honvédelem jelentőségét, feladatait és szerepét.

FELKÉSZÜLÉS A FELNŐTT SZEREPEKRE  
A nevelési-oktatási szakasz végére a tanuló:  
1. azonosítja a mindennapi ügyintézés alapintézményeit, az alapvető ellátó rendszerek funkcióját és működési sajátosságait;  
2. azonosítja az igazságszolgáltatás intézményeit és működésük jellemzőit, megismeri az alapvető ellátórendszereket és funkcióikat;  
3. megismeri és értelmezi a diákmunka alapvető jogi feltételeit, kereteit;  
4. információkat gyűjt és értelmez a foglalkoztatási helyzetről, a szakmaszerkezet változásairól.

A FENNTARTHATÓSÁG ÉS A PÉNZÜGYI TUDATOSSÁG SZEMLÉLETÉNEK ÉS GYAKORLATÁNAK  
TOVÁBBFEJLESZTÉSE  
A nevelési-oktatási szakasz végére a tanuló:  
1. ismeri a családi háztartás összetevőit, értelmezi a család gazdálkodását meghatározó és befolyásoló tényezőket;

2. felismeri a családi háztartás gazdasági-pénzügyi fenntarthatóságának és a környezettudatos életvitel kialakításának társadalmi jelentőségét;  
3. értelmezi az állam gazdasági szerepvállalásának területeit;  
4. felismeri a közteherviselés gazdasági, társadalmi és erkölcsi jelentőségét, a társadalmi felelősségvállalás fontosságát;  
5. fogyasztási szokásaiban érvényesíti a tudatosság szempontjait is.

A TÁRSAS EGYÜTTMŰKÖDÉS ÉS A KOMMUNIKÁCIÓS KULTÚRA FEJLESZTÉSE, A VÉLEMÉNYALKOTÁS  
TÁMOGATÁSA  
A nevelési-oktatási szakasz végére a tanuló:  
1. felismeri a véleménynyilvánítás, érvelés, a párbeszéd és a vita társadalmi hasznosságát;  
2. képes arra, hogy feladatai egy részét a társas tanulás keretében végezze el;  
3. önállóan vagy társaival együttműködve javaslatokat fogalmaz meg, tervet, tervezetet készít;  
4. önállóan vagy segítséggel használja az infokommunikációs eszközöket.

# Állampolgári ismeretek

Az állampolgári ismeretek tantárgy koncepciójának kialakításában, a nevelési-oktatási szakaszok tervezésekor meghatározó szerepet játszottak azok a társadalmi elvárások, amelyek szerint a mindennapi életben történő eligazodás, az állampolgári léthez szükséges ismeretek, készségek, képességek elsajátítása, összességében a felnőttkori szerepekre való felkészülés már az általános iskola záró szakaszában jelenjen meg. Fontos szerepet kap az a szakmai igény, hogy a demokratikus gondolkodás és a hazaszeretet megalapozása és erősítése már az általános iskolai nevelés időszakában kezdődjön meg.

Az állampolgári ismeretek tantárgy tanulása révén a tanuló támpontokat kap a mindennapi életben történő tájékozódásához. Az alapvető ismeretek elsajátításán túl lehetőség nyílik a készség- és képességfejlesztésre, olyan tevékenységek kipróbálására és gyakorlására, amelyek segítik felkészülését a felnőtt szerepekre, megalapozzák a tájékozott, nyitott és érdeklődő személyiség és felelős polgári mentalitás kialakulását. A tantárgy fontos terepe a közösségért történő felelősségvállalás kialakításának, hazaszeretet, a nemzeti öntudat kialakításának és megerősítésének, a haza iránti kötelezettségek megismerésének.

Az új tantárgy először a 7–8. évfolyam nevelési-oktatási szakaszában jelenik meg, miközben – közös tanulásterületen osztozva – több szállal kötődik a történelem, valamint az erkölcs és etika tantárgyakhoz. A közös tanulásterülethez tartozó ismeretek köre, a jelenségek és folyamatok értelmezése, az ok – okozati összefüggések érvényesítése, a mérlegelő gondolkodás megalapozása, a társas együttműködés, az egyén és közösség viszonyának kérdései, a közösségi értékek és a felelősségvállalás kiemelése, a társadalmi együttélés követelményeinek és dilemmáinak megbeszélése a történelem, az állampolgári ismeretek, az erkölcs és etika tantárgyak tanulásának folyamatos összehangolását és együttműködését feltételezi. Épít a hon – és népismeret tantárgy ismeretanyagára, nevelési céljaira is. A tantárgy a földrajz tanulásához is kötődik, hiszen a lokális és a regionális szemlélet kialakítása, a társadalmi alrendszerek funkcióinak és az intézmények szerepének vizsgálata mindkét diszciplína fejlesztési feladatai között szerepel. Az állampolgári ismeretek tantárgynak is célja a pénzügyi tudatosság megalapozása és a fenntarthatóság kritériumainak megismertetése, ezért – mind az általános iskolai, mind a középiskolai képzés záró szakaszában – épít a földrajz keretében tanult gazdasági és pénzügyi ismeretekre.

Az állampolgári ismeretek tantárgy a Nemzeti alaptantervben rögzített kulcskompetenciákat az alábbi módon fejleszti:

**A tanulás kompetenciái:** A tanuló az információk gyűjtése, rendszerezése és feldolgozása közben megkülönbözteti a lényegest a lényegtelentől, és arra törekszik, hogy hiteles szövegeket használjon fel beszámolói elkészítéséhez. Önállóan vagy megadott szempontok alapján képes megkülönböztetni egymástól a megalapozott, tudományos hátterű és a hamis következtetéseket tartalmazó leírásokat, gondolatsorokat. Az érveléstechnikák alkalmazásával, mások véleményének megismerésével tovább fejlődik vitakultúrája.

**A kommunikációs kompetenciák:** A tanuló véleménynyilvánításához, érveléséhez, a vitahelyzetekben való megszólalásaihoz a kommunikációs helyzetnek megfelelő nyelvhasználat és viselkedés társul. A véleménynyilvánítás és a vitakultúra fejlesztése az autonóm magatartás kialakulását és a másik ember iránti tiszteletet, a más vélemények mérlegelését egyaránt segíti.

**A digitális kompetenciák:** A tanuló információk gyűjtéséhez és rendszerezéséhez használja a könyvtári dokumentumokat és az internetet, a beszámolók egy részéhez digitális tartalmakat készít. Az önálló és a társas tanulás folyamatában tanári segítséggel körültekintően választja ki az ismeretforrásokat, ha szükséges, tanácsot kér vagy tanácsot ad a médiahasználatról.

**A matematikai, gondolkodási kompetenciák:** A tanuló információkat, tényeket, adatokat gyűjt, válogat, önállóan vagy társaival együttműködve rendszerez. Társadalmi jelenségeket hasonlít össze, összefüggéseket állapít meg, következtetéseket, magyarázatokat fogalmaz meg. A társadalommal, a honvédelemmel és az állampolgári feladatokkal kapcsolatban képes a problémák azonosítására, releváns kérdéseket alkot, javaslatokat tesz, társaival tervezeteket készít. Nyitott annak átgondolására, hogy a tudományos-technológiai fejlődés, a környezetvédelemmel kapcsolatos problémák és a fenntarthatóság kérdésköre miképpen hat életútjára, családjára és hazájára.

**A személyes és társas kapcsolati kompetenciák:** A pedagógus vagy a társak orientáló észrevételeit, javaslatait és tanácsait figyelembe véve a tanuló képes korrigálni álláspontját, véleményét, valamint módosíthatja, átértékelheti, felülbírálhatja döntéseit. A társas tanulás közösségi élménye növeli önbizalmát, önbecsülését, egyúttal segíti reális énképének alakulását, és erősíti a közösségért történő felelősségvállalást.

A kooperatív tanulás révén az együttes tevékenység saját élménnyé válik. A tanuló társaival közös véleményt alakít ki, javaslatokat fogalmaz meg és terveket készít. A tanulás folyamán sok esetben társaival együttműködve dolgoz fel szövegeket, készít beszámolókat, gyűjt információkat, továbbá bekapcsolódik egy téma vagy probléma közös megbeszélésébe, ennek során érveket-ellenérveket fogalmaz meg.

A tanulási tevékenységek jellege, a társas tanulás lehetőségei olyan szituációkat és légkört teremtenek, amelyek biztosítják a tanuló szorongásmentes önkifejezését, ezek révén támogatják véleményének, gondolatainak, érveinek szabad kifejtését, ugyanakkor tudatosítják, hogy saját szempontjai csak mások hasonló megnyilvánulásainak tiszteletben tartásával, érveinek megértésével, egyeztetésével érvényesülhetnek.

**A kreativitás, a kreatív alkotás, önkifejezés és kulturális tudatosság kompetenciái:** A tanuló lakóhelye történetét és a település kulturális, néprajzi értékeit megismerve arra törekszik, hogy gazdagítsa a helyi társadalom életét. Önállóan és társaival együttműködve újságcikket ír, weboldalt szerkeszt. Problémaérzékenység, egyúttal együttműködő, segítő szemlélet jellemzi a projektekben való tevékenységét.

**Munkavállalói, innovációs és vállalkozói kompetenciák:** A mindennapi élethez kapcsolódó készségfejlesztés, a hivatali ügyintézés intézményeinek és alapvető eljárásainak megismerése, a munkavállaláshoz szükséges ismeretek és készségek megszerzése, fejlesztése elősegíti a tanulónak a felnőtt szerepekre való felkészülését. A tanuló javaslatokat fogalmaz meg, tervezeteket készít; mindez hozzájárul az innováció iránti nyitottság és igény, valamint a felelősségteljes munkamorál megalapozásához.

## 8. évfolyam

Az állampolgári ismeretek tantárgy tanulásával a tanuló azokat az érvényes ismereteket sajátíthatja el és azon készségeket szerezheti meg, amelyeket a mindennapi életben hasznosíthat, amelyek révén felkészülhet felnőtt szerepeire, tudatos és felelős állampolgárrá és egyben elkötelezett hazafivá válhat.

A témakörök struktúrájának kialakításakor két alapvető szempont érvényesült. A témák bővülő egymásra épülése koherens rendszert alkot: a család, mint a társadalom legalapvetőbb intézménye, a tanuló településének megismerése, a lakóhely kulturális értékeinek kiemelése, az intézmények, szervezetek működésének, majd a nagyobb rendszerek funkciójának vizsgálata, a nemzeti közösséghez tartozás feltételeinek számbavétele, a nemzeti identitás alkotóelemeinek megbeszélése, a haza iránti kötelezettségek megismerése, a nemzeti/etnikai kisebbségi jogok azonosítása. Ezen témakörök egymásra épülésével a tanuló rendszerszemlélete is alakul: differenciált tudást szerezhet meg szűkebb és tágabb környezetéről, hazájáról és a társadalomról, amelyben él.

A tanuló elsajátítja a mindennapi életben alkalmazandó készségeket, tájékozódik a munka világában, megismeri a tudatos fogyasztóvá válás meghatározó és a fenntarthatóság alapvető szempontjait: támogatást kap a felnőtt élet szerepeire történő felkészüléséhez.

Az állampolgári ismeretek tantárgy épít a tanulók együttműködésére, az egyéni teljesítményre és érdeklődésre, valamint a tanulók csoportos tevékenységére. A pedagógus a nevelő – oktató munka során a tanulói tevékenységeket megszervező, irányító, illetve koordináló feladatai is megjelennek, a tanulási folyamatban a segítő-támogató szemléletmód jellemzi a tevékenységét. A tanuló teljesítményének értékelésében az önértékelés, a csoportos megbeszélés, a társak kölcsönös javaslatai is szerepet kaphatnak. A társas tanulás alkalmai révén a tanuló megtapasztalhatja a nézetek, vélemények sokféleségét, kifejezheti saját gondolatait, amelyekbe beépítheti mások értékes megnyilvánulásait, ezek révén fejlődhet önismerete és önértékelése is.

A *Családtörténeti kutatás*, a *Településkutatás* és a *Szakmák, foglalkozások, mesterség és hivatás* projektet az iskolai tematikus hetek, témahetek, projektnapok keretében valósíthatják meg a tanulócsoportok.

A tantárgy tanulási eredményeinek követésére alapvetően a tanulást támogató értékelés ajánlott, s ebben a tanulót segítő, fejlesztő visszajelzések, amelyek között a pedagógus és a társak értékelése ugyanúgy szerepet játszik, mint a csoportos megbeszélés és önértékelés. Az értékelési folyamatban kiemelt szempont a tanuló bekapcsolódása a kooperatív tevékenységekbe, továbbá lényeges az önállóan vagy társaival közösen végzett digitális eszközhasználaton alapuló feladatok megoldása. Összegző-minősítő értékelés (ötfokozatú skálán értelmezett érdemjeggyel) javasolt a tanuló mindennapi életben való tájékozódásához kapcsolódó témakörök esetében *(Mindennapi ügyintézés; Felkészülés a felnőtt szerepekre; Köznevelés; Az egészségügyi rendszer és a szociális ellátás)* és *A magyar állam intézményei; Az állam szerepe a gazdaságban* témakörnél.

**A 8. évfolyamon az állampolgári ismeretek tantárgy alapóraszáma: 36 óra.**

A témakörök áttekintő táblázata:

|  |  |
| --- | --- |
| **Témakör neve** | **Javasolt óraszám** |
| Család; a családi szocializáció jellemzői, a hagyományos családmodell | 4 |
| A család gazdálkodása és pénzügyei | 3 |
| Településünk, lakóhelyünk megismerése | 6 |
| Nemzet, nemzetiség; a haza iránti kötelezettségeink | 6 |
| A magyar állam alapvető intézményei, az állam szerepe a gazdaságban | 5 |
| Mindennapi ügyintézés; felkészülés a felnőttkori szerepekre, feladatokra | 4 |
| A fogyasztóvédelem alapjai | 4 |
| A nagy ellátórendszerek: köznevelés, egészségügy és szociális ellátás | 4 |
| **Összes óraszám:** | 36 |
|  |  |

**Állampolgári ismeretek**

**8.évfolyam**

**ÉVFOLYAM**: 8.

**TANÍTÁSI HETEK SZÁMA**: 36

**HETI ÓRASZÁM**: 1

**ÉVI ÖSSZÓRASZÁM**: 36

Ebből 80%=29 óra a kerettantervben meghatározott tananyag feldolgozása

20%= 7 óra az iskola érték- és célrendszerének megfelelő tananyag feldolgozása.

**Témakör: Család; a családi szocializáció jellemzői; a hagyományos családmodell**

**Javasolt óraszám:** **4 óra**

### Tanulási eredmények

**A témakör tanulása hozzájárul ahhoz, hogy a tanuló a nevelési-oktatási szakasz végére:**

* felismeri a családi szocializációnak az ember életútját befolyásoló jelentőségét.

**A témakör tanulása eredményeként a tanuló:**

* értelmezi a családi kohézió alapelemeit, jellemzőit: együttműködés, szeretetközösség, kölcsönösség, tisztelet;
* értelmezi a család mint a társadalom alapvető intézményének szerepét és jellemzőit;
* felismeri a véleménynyilvánítás, érvelés, a párbeszéd és a vita társadalmi hasznosságát.

### Fejlesztési feladatok és ismeretek

* Az önismeret, önértékelés és a reális énkép alakítása
* A kommunikációs készség fejlesztése
* A véleményalkotás és a véleménynyilvánítás fejlesztése
* Az élményalapú, tapasztalati tanulás elősegítése
* A generációk közötti kapcsolat, a nemzedékek közötti párbeszéd erősítése
* Az egymást követő generációk életútjának megismerése révén a történetiség saját élményű megtapasztalása
* A hagyományos családmodell közösségi és társadalmi fontosságának tudatosítása, a családi szerepek megismerése
* Ismeretszerzés, forrásfeldolgozás a családi szocializáció folyamatáról és jellemzőiről
* Családtörténeti kutatás projekt a tanuló választása és egyéni tervezés alapján
* A család fogalma és társadalmi szerepe; A család: szeretetközösség, együttműködés, kölcsönösség, tisztelet; A családi szerepek; A családi szocializáció jellemzői

### Fogalmak

család, házasság, családi szerepek, gyermekvállalás

**Javasolt tevékenységek**

* Különböző szövegtípusok feldolgozása (naplók, ismeretterjesztő szövegek, memoárok) tartalmi elemeinek megértése, értelmezése és bemutatása a család fogalma és társadalmi szerepe témakörben
* Szempontok és minta segítségével családtörténeti interjúterv összeállítása
* Káté összeállítása, plakát készítése a családi szerepekről
* Kérdések megfogalmazása, kérdéssor összeállítása minta alapján: családtörténeti interjúterv készítése
* Családtörténeti fotómontázs, digitális tartalmak összeállítása
* Valós vagy elképzelt családtörténeti interjú készítése

**Témakör: A család gazdálkodása és pénzügyei**

**Javasolt óraszám:** **3 óra**

### Tanulási eredmények

**A témakör tanulása hozzájárul ahhoz, hogy a tanuló a nevelési-oktatási szakasz végére:**

* ismeri a családi háztartás összetevőit, értelmezi a család gazdálkodását meghatározó és befolyásoló tényezőket.

**A témakör tanulása eredményeként a tanuló:**

* felismeri a családi háztartás gazdasági-pénzügyi fenntarthatóságának és a környezettudatos életvitel kialakításának társadalmi jelentőségét.

### Fejlesztési feladatok és ismeretek

* Az önismeret, önértékelés és a reális énkép alakítása
* A kommunikációs készség fejlesztése
* A csoportosítási és rendszerezési készség fejlesztése; a rendszerszemlélet alakítása
* A több nézőpontú, mérlegelő gondolkodás fejlesztése
* Az élményalapú, tapasztalati tanulás elősegítése
* A digitális kompetencia fejlesztése
* A szövegértés, szövegalkotás fejlesztése
* A véleményalkotás és a véleménynyilvánítás támogatása
* A háztartás fogalmának értelmezése
* A család bevételeinek és kiadásainak csoportosítása
* Információk gyűjtése és értelmezése a család megtakarítási lehetőségeiről
* A tudatos vásárlás családi és társadalmi hatásainak megismertetése, az ok – okozati összefüggések feltárása
* A családok takarékossági lehetőségei, a környezettudatos életvitel
* A családokra jellemző fogyasztási szokások
* Családi költségvetés alapvető elemeinek megismerése, értelmezése, a következtetések megfogalmazása
* Családi háztartás; Bevételek, kiadások; A család fogyasztási szokásai

### Fogalmak

családi háztartás, a család bevételei: jövedelmek, társadalmi juttatások, a tulajdonból származó jövedelmek, örökség, nyeremény, a család kiadásai: létszükségleti kiadások, jóléti (például kulturális, szabadidős és rekreációs) kiadások, rendkívüli kiadások, fogyasztás, pénzügyi tudatosság, gazdasági-pénzügyi fenntarthatóság¸ környezettudatosság;

**Javasolt tevékenységek**

* Családi háztartás, a család pénzügyeivel kapcsolatos dokumentumok elemzése
* Egy elképzelt családi bevételeinek és kiadásainak megtervezése
* Szakértői mozaik vagy más, kooperatív csoportmunkában használható értékelő, ellenőrző tevékenység segítségével egy fiktív családi költségvetés vizsgálata
* Infokommunikációs eszközök segítségével információk gyűjtése és értelmezése a család megtakarítási lehetőségeiről
* Érvek összegyűjtése a tudatos vásárlás családi és társadalmi hatásairól
* Plakát vagy digitális eszközökkel elkészített produktum a bevételekről és a kiadásokról, a megtakarítási lehetőségekről
* A környezettudatos életmód alakításának lehetőségeit, tényezőit feltáró képzelt vagy valós riport készítése

**Témakör: Településünk, lakóhelyünk megismerése**

**Javasolt óraszám: 6 óra**

**A témakör tanulása hozzájárul ahhoz, hogy a tanuló a nevelési-oktatási szakasz végére:**

* ismeri településének, lakóhelyének kulturális, néprajzi értékeit, a település történetének alapvető eseményeit és fordulópontjait;
* ismeri a saját településének, lakóhelyének alapvető jellemzőit, értelmezi a településen működő intézmények és szervezetek szerepét és működését.

**A témakör tanulása eredményeként a tanuló:**

* társaival együttműködve a lakóhelyével kapcsolatos javaslatokat fogalmaz meg, tervet készít a település fejlesztésének lehetőségeiről;
* felismeri a véleménynyilvánítás, érvelés, a párbeszéd és a vita társadalmi hasznosságát;
* arra törekszik, hogy feladatai egy részét a társas tanulás révén teljesítse;
* önállóan vagy társaival együttműködve javaslatokat fogalmaz meg, tervet, tervezetet készít.

### Fejlesztési feladatok és ismeretek

* A csoportosítási és rendszerezési készség fejlesztése; a rendszerszemlélet alakítása
* A több nézőpontú, mérlegelő gondolkodás fejlesztése
* A kommunikációs készség fejlesztése
* A véleményalkotás és a véleménynyilvánítás fejlesztése
* A generációk közötti kapcsolat, a nemzedékek közötti párbeszéd erősítése
* Az élményalapú, tapasztalati tanulás elősegítése
* Az együttműködési és a szervezőkészség fejlesztése
* Szövegértési és szövegalkotási készség fejlesztése
* Digitális kompetencia fejlesztése
* A település, lakóhely környezeti sajátosságainak, történelmének megismerése
* A településen jelenlévő egyházi, vagy kulturális szervezet, sportegyesület megismerése
* A település, lakóhely jellemzőinek megismerése
* A település történelmi, kulturális, néprajzi értékeinek megismerése
* A település, lakóhely közintézményei
* A település fejlesztésének lehetőségei
* A település, lakóhely alapvető jellemzői; A település történetének sajátosságai; A lakóhely kulturális értékei; A településen működő intézmények és szervezetek

### Fogalmak

intézmény, önkormányzat, polgármester, polgármesteri hivatal, jegyző, egyház, vallási közösség, szervezet, karitatív szervezet, civil szervezet, alapítvány, településfejlesztés, társadalmi felelősség, fenntarthatóság;

**Javasolt tevékenységek**

* Beszélgetőkör a település történelmi, kulturális, néprajzi értékeiről
* Településtörténeti kvíz összeállítása
* Ötletbörze: a település fejlesztése, a település környezetének javítása
* Plakát vagy digitális tartalom készítése a település közintézményeiről, működésükről
* Önálló vagy társas együttműködés eredményeként tematikus fotógalériák összeállítása a lakóhelyről, például Lakóhelyem múltja, archív fotók felhasználásával (Lakóhelyünk múltja…); Lakóhelyem, ahogy én látom (Lakóhelyünk, ahogy mi látjuk…)
* Kreatív írás: Az önálló vagy a társas tevékenység révén különböző publicisztikai műfajú szövegek alkotása a település kulturális értékeiről és/vagy mindennapi életéről, eseményeiről az iskola honlapja vagy a helyi újság, weboldal számára
* Helytörténeti tabló készítése
* Tematikus fotógalériák összeállítása a lakóhelyről: múltja, környezeti-természeti és kulturális értékei, jellegzetes épületei

**Témakör: Nemzet, nemzetiség; a haza iránti kötelezettségek**

**Javasolt óraszám:** **6 óra**

### Tanulási eredmények

**A témakör tanulása hozzájárul ahhoz, hogy a tanuló a nevelési-oktatási szakasz végére:**

* megfogalmazza a nemzeti identitás jelentőségét az egyén és a közösség szempontjából is.

**A témakör tanulása eredményeként a tanuló:**

* társaival megvitatja a nemzetek, nemzetállamok helyét és szerepét a globális világban;
* értelmezi és társaival megbeszéli a honvédelem jelentőségét a globalizáció korában;
* felismeri a véleménynyilvánítás, érvelés, a párbeszéd és a vita társadalmi hasznosságát;
* arra törekszik, hogy feladatai egy részét a társas tanulás révén teljesítse;
* beszámolója elkészítéséhez önállóan vagy segítséggel használja az infokommunikációs eszközöket.

### Fejlesztési feladatok és ismeretek

* Az önismeret fejlesztése
* Az élményalapú, tapasztalati tanulás elősegítése
* A több nézőpontú, mérlegelő gondolkodás fejlesztése
* A kommunikációs készség fejlesztése
* A véleményalkotás és a véleménynyilvánítás fejlesztése
* Digitális kompetencia fejlesztése
* Szövegértési és szövegalkotási készség fejlesztése
* Nemzeti identitás, hazaszeretet kialakítása, megerősítése
* A magyar kulturális örökség és hagyományok megismerése
* A közösség iránti kötelességtudat és felelősségérzet kialakítása, a patriotizmus és lokálpatriotizmus értelmezése
* A honvédelem szerepének, lehetőségeinek, feladatainak megismerése
* Más kultúrák iránti érdeklődés kialakítása
* A nemzetállamok helye, szerepe és fontossága a globális világban
* Magyarország és az Európai Unió kapcsolatrendszerének megismerése, elemzése
* Népek, nemzetiségek megismerése Magyarországon és a Kárpát-medencében
* Nemzetfogalom, nemzeti identitás, nemzetállam; Lokálpatriotizmus, hazafiság, európaiság; Nemzetiségek, nemzetiségi jogok

### Fogalmak

nemzet, nemzeti identitás, honvédelem, nemzeti kisebbség, nemzetiség, nemzetiségi jogok, Európai Unió, jogok és kötelezettségek, hazaszeretet, globalizáció, nemzetpolitika

**Javasolt tevékenységek**

* Fogalommagyarázat készítése
* Forráselemzés: a nemzeti öntudat és a hazaszeretet megjelenése a művészeti alkotásokban
* Digitális tartalmakkal támogatott előadás készítése a magyarországi nemzetiségek vagy egy nemzetiség hagyományairól, kultúrájáról
* Vita a jogok és kötelességek egyensúlyáról
* Gyűjtőmunka a honvédelem feladatairól, az ezzel kapcsolatos állampolgári kötelezettségekről
* Lehetőség szerint a Honvédség állományából előadó meghívása az ország védelmével kapcsolatos feladatok témakörében
* Esszéírás a nemzeti identitás megerősítésének fontosságáról
* Tabló készítése az Európai Unió legfontosabb intézményeiről
* Előadás a nemzeti önrendelkezés szerepéről a globális környezetben, ennek megvitatása
* Grafikus szervező készítése Magyarország legfontosabb kétoldalú és többoldalú kötelezettségeiről, kapcsolatrendszeréről

**Témakör: A magyar állam alapvető intézményei; az állam szerepe a gazdaságban**

**Javasolt óraszám:** **5 óra**

**Tanulási eredmények**

**A témakör tanulása hozzájárul ahhoz, hogy a tanuló a nevelési-oktatási szakasz végére:**

* ismeri a magyar állam alapvető intézményeinek feladatkörét és működését;
* értelmezi a törvényalkotás folyamatát;
* azonosítja az igazságszolgáltatás intézményeit és működésük jellemzőit;
* értelmezi az állam gazdasági szerepvállalásának területeit.

**A témakör tanulása eredményeként a tanuló:**

* felismeri a jogok és kötelességek közötti egyensúly kialakításának és fenntartásának fontosságát;
* beszámolója elkészítéséhez önállóan vagy segítséggel használja az infokommunikációs eszközöket;
* felismeri a közteherviselés társadalmi és erkölcsi jelentőségét, kiemeli az adómorál javításának fontosságát.

### Fejlesztési feladatok és ismeretek

* A kommunikációs készség fejlesztése
* Digitális kompetencia fejlesztése
* Szövegértési és szövegalkotási készség fejlesztése
* A csoportosítási és rendszerezési készség fejlesztése; a rendszerszemlélet alakítása
* A több nézőpontú, mérlegelő gondolkodás fejlesztése
* Az élményalapú, tapasztalati tanulás elősegítése
* A magyar állam alapvető intézményeinek megismerése, rendszerezése
* A magyar állampolgárság feltételei
* A törvényalkotás menete
* Az igazságszolgáltatás intézményeinek és funkcióinak megismerése
* Az igazságszolgáltatás szereplői és feladatkörük
* Az állam feladatainak megismerése, gazdasági szerepének azonosítása
* Az állam bevételeinek csoportosítása
* A háztartások és az állam kapcsolatrendszere
* A közteherviselés, az adózás társadalmi jelentősége
* A magyar állam alapvető intézményei: köztársasági elnök, Országgyűlés, Kormány, Alkotmánybíróság; Az igazságszolgáltatás funkciója és jellemzői; A bíróságok és az ügyészségek; Az ügyvéd tevékenysége és szerepe; Az állam szerepe a gazdaságban

### Fogalmak

állam, államforma, állampolgárság, alkotmány, Magyarország Alaptörvénye, köztársasági elnök, Országgyűlés, törvény, Kormány, Alkotmánybíróság, jogképesség, korlátozott jogképesség, intézmény, polgári per, büntetőper, bíróság, ügyészség, ügyvéd, közteherviselés, adó, adófajták, adómorál, pénzügyi tudatosság, rendvédelem, katasztrófavédelem;

**Javasolt tevékenységek**

* Magyarország államformáiról időszalagos bemutató készítése
* A törvényalkotás folyamatának bemutatása tanulói kiselőadás segítségével
* Folyamatábra vagy egyéb grafikai szervező készítése és értelmezése a törvényalkotás folyamatáról
* Igazságszolgáltatás részei: plakát vagy digitális tartalom készítése
* Vita: a közteherviselés szerepéről, az adóelkerülés morális és gazdasági következményeiről
* Szakértői mozaik: A magyar állam alapvető intézményei; Az állam szerepe a gazdaságban
* Strukturált szövegalkotási feladat – az állami intézmények rendszerének vázlatos bemutatása
* Egy kiválasztott intézmény egy napjáról, az ott elvégzett feladatokról elképzelt hivatalnok élménybeszámolójának készítése
* Plakát vagy digitális bemutató készítése az állampolgári jogokról és kötelezettségekről.

**Témakör: Mindennapi ügyintézés, felkészülés a felnőttkori szerepekre**

**Javasolt óraszám:** **4 óra**

### Tanulási eredmények

**A témakör tanulása hozzájárul ahhoz, hogy a tanuló a nevelési-oktatási szakasz végére:**

* azonosítja a mindennapi ügyintézés alapintézményeit, az alapvető ellátó rendszerek funkcióját és működési sajátosságait;
* megismeri és értelmezi a diákmunka alapvető jogi feltételeit, kereteit.

**A témakör tanulása eredményeként a tanuló:**

* társaival együttműködve információkat gyűjt és értelmez a foglalkoztatás, a szakmaszerkezet változásairól;
* arra törekszik, hogy feladatai egy részét a társas tanulás révén teljesítse;
* beszámolója elkészítéséhez önállóan vagy segítséggel használja az infokommunikációs eszközöket.

### Fejlesztési feladatok és ismeretek

* A csoportosítási és rendszerezési készség fejlesztése; a rendszerszemlélet alakítása
* A több nézőpontú, mérlegelő gondolkodás fejlesztése
* A kommunikációs készség fejlesztése
* Az élményalapú, tapasztalati tanulás elősegítése
* A generációk közötti kapcsolat, a nemzedékek közötti párbeszéd erősítése
* Digitális kompetencia fejlesztése
* Szövegértési és szövegalkotási készség fejlesztése
* A mindennapi ügyintézés alapvető feladatai, a legfontosabb ügytípusok
* Az elektronikus ügyintézés
* A diákmunka jogi feltételeinek, speciális jellemzőinek megismerése
* Foglalkozások, szakmák, hivatások szempontok csoportosítása, összehasonlítása
* A munkaerőpiac alapvető feltételrendszerének megismerése
* Az életpálya-tervezés kérdései
* A mindennapi ügyintézés területei; Az állampolgár hivatali ügyintézése; Foglalkozások, szakmák, a szakmaszerkezet változásai

### Fogalmak

ügyfélkapu, kormányablak, kormányhivatal, járási hivatal, polgármesteri hivatal, települési, fővárosi és kerületi önkormányzat, körjegyzőség, diákmunka, munkaszerződés, pályaorientáció, életpálya-tervezés

**Javasolt tevékenységek**

Tabló készítése a családokat érintő legfontosabb hivatali ügytípusokról

* Helyzetgyakorlat vagy szituációs játék a mindennapi ügyintézés egy-egy eljárásáról
* Vita: a diákmunka szerepe és lehetőségei
* Grafikai szervező segítségével a szakmák, foglalkozások, hivatások csoportosítása
* Kiselőadás, prezentáció készítése a digitalizáció és robotika szerepéről a munkaerőpiac változásaiban
* Plakát készítése a pályaorientációt meghatározó tényezőkről
* A szakmák, foglalkozások, mesterség és hivatás projekthez kapcsolódva beszámoló készítése egy szakmáról, szakmacsoportról
* Disputa: Az automatizáció, a digitalizáció és a robotizáció gazdasági és társadalmi következményei

**Témakör: A fogyasztóvédelem alapjai**

**Javasolt óraszám:** **4 óra**

### Tanulási eredmények

**A témakör tanulása hozzájárul ahhoz, hogy a tanuló a nevelési-oktatási szakasz végére:**

* fogyasztási szokásaiban érvényesíti a tudatosság szempontjait is.

### Fejlesztési feladatok és ismeretek

* A kommunikációs készség fejlesztése
* A több nézőpontú, értelmező gondolkodás fejlesztése
* A rendszerezési képesség fejlesztése, a rendszerszemlélet alakítása
* Digitális kompetencia fejlesztése
* Szövegértési és szövegalkotási készség fejlesztése
* A döntési képesség fejlesztése
* Az élményalapú, tapasztalati tanulás elősegítése
* A fogyasztóvédelem fogalmának értelmezése
* A fogyasztóvédelem tipikus területei
* A fogyasztói jogok és azok érvényesítésének lehetőségei
* A fogyasztói társadalom kialakulása, sajátosságai: lehetőségek és veszélyek
* A tudatos fogyasztói magatartás és a fenntarthatóság, környezetvédelem kapcsolata
* Szerkezeti és folyamatábra értelmezése a fogyasztói jogokról és a fogyasztói érdekek érvényesítéséről
* A körültekintő vásárlást megalapozó tájékozódás fontosságának tudatosítása

-- Fogyasztóvédelem; fogyasztói jogok; tudatos fogyasztó

### Fogalmak

fogyasztóvédelem, fogyasztói jogok, fogyasztói társadalom, a fogyasztói érdekek védelme, tudatos fogyasztó, fenntarthatóság, ökológiai lábnyom

**Javasolt tevékenységek**

* Fogyasztóvédelemi tájékoztató plakát készítése,
* Elképzelt vagy valós fogyasztóvédelmi esetek gyűjtése a sajtóból vagy a világháló segítségével
* Animáció vagy prezentáció készítése a tudatos fogyasztói magatartás ismérveiről
* Vita: a tudatos fogyasztói magatartás és a fenntarthatóság kapcsolatáról

Folyamatábra készítése a fogyasztói társadalom kialakulásának hatásairól a természeti környezetre

**Témakör: A nagy ellátórendszerek: köznevelés, egészségügy és a szociális ellátás**

**Javasolt óraszám:** **4 óra**

### Tanulási eredmények

**A témakör tanulása hozzájárul ahhoz, hogy a tanuló a nevelési-oktatási szakasz végére:**

* értelmezi az alapvető ellátórendszerek funkcióját.

**A témakör tanulása eredményeként a tanuló:**

* beszámolója elkészítéséhez önállóan vagy segítséggel használja az infokommunikációs eszközöket.

### Fejlesztési feladatok és ismeretek

* A csoportosítási és rendszerezési készség fejlesztése; a rendszerszemlélet alakítása
* A kommunikációs készség fejlesztése
* Az élményalapú, tapasztalati tanulás elősegítése
* Szövegértési és szövegalkotási készség fejlesztése
* Digitális kompetencia fejlesztése
* Az empátia erősítése
* Az oktatási rendszer legfontosabb elemei, szereplői; felépítése, feladatai
* Az egészségügyi ellátás színterei, feladatai, szereplői
* A szociális ellátórendszer feladatai, szerepe a társadalomban
* A közfeladatot ellátó személyek (pl. pedagógusok, orvosok, mentők) feladatai, kiemelt társadalmi hasznosságuk megértése
* A nagy ellátórendszerek társadalmi, gazdasági hatásainak megismerése
* A köznevelési, az egészségügyi és a szociális intézmények jellemzői

### Fogalmak

köznevelés, felsőoktatás, szakképzés, egészségügyi rendszer, társadalombiztosítás, szociális ellátás, családtámogatás, kórház, rendelőintézet, szakorvos, háziorvos;

**Javasolt tevékenységek**

* Tájékoztató plakát készítése egy elképzelt település orvosi ellátásáról
* Továbbtanulási tanácsadó kiadvány szerkesztése 8. évfolyamos tanulók részére az egyes iskolatípusokról
* Szakértői mozaik: oktatási rendszer, egészségügyi rendszer, szociális ellátás
* Vita: a szociális ellátás szerepéről és a társadalmi szolidaritás fontosságáról
* Szempontok segítségével beszámoló készítése egy-egy ellátórendszer jellemzőiről: köznevelés, egészségügyi rendszer, szociális ellátás
* Információ gyűjtése és digitális térkép készítése a település/járás vagy kerület/megye egészségügyi ellátást biztosító intézményeiről
* Grafikai szervező készítése az általános iskola feladatairól, szerepéről a diákok szemszögéből
* Prezentáció készítése a valamelyik ellátórendszer működéséről

**A számonkérés formái:**

Önálló szóbeli felelet.

Félévente legalább két témazáró feladatlap megírása.

Írásbeli számonkérés (röpdolgozat).

A tanulók értékelésekor fontos szempontok:

Aktivitás és részvétel a tanulói tevékenységek során.

Szóbeli és írásbeli feleletek, beszámolók esetében az összefüggő, követhető, logikus gondolatmenetre való törekvés.

Képes-e önállóan felépíteni feleletét? Képes-e kérdéseket megfogalmazni?

Az alapvető történelmi fogalmak helyes használata. Fontos események, személyek elhelyezése időben és térben, tájékozódás a történelmi térképen.

Egyéni és csoportos képességfejlesztő feladatok (pl. forrás, kép, ábra, grafikon, diagram elemzés) megoldása.

Projektumok (pl. tablók, szerkezeti és alaprajzok, makettek) egyéni vagy csoportos elkészítése.

Tanórán kívüli információszerzés és gyűjtőmunka produktumainak bemutatása.

A diákok számára szükséges taneszközök: - tartós tankönyv

- munkafüzet

- atlasz

- füzet

A tanárok számára szükséges taneszközök: - falitérképek

- interaktív tábla

- oktató CD romok

- számítógép

- internet

- TV, DVD

**TOVÁBBHALADÁS FELTÉTELEI, MINIMUM KÖVETELMÉNYEK:**

**-** Ismerje fel a véleménynyilvánítás, érvelés, a párbeszéd és a vita társadalmi hasznosságát.

- Törekedjen arra, hogy feladatai egy részét a társas tanulás révén teljesítse.

- Beszámolója elkészítéséhez önállóan vagy segítséggel használja az infokommunikációs eszközöket.

- Önállóan vagy társaival együttműködve javaslatokat fogalmaz meg, tervet, tervezetet készít.

-Értelmezze a családi kohézió alapelemeit, jellemzőit: együttműködés, szeretetközösség, kölcsönösség, tisztelet.

- Értelmezze a család mint a társadalom alapvető intézményének szerepét és jellemzőit.

- Ismerje fel a családi háztartás gazdasági-pénzügyi fenntarthatóságának és a környezettudatos életvitel kialakításának társadalmi jelentőségét.

- Társaival együttműködve a lakóhelyével kapcsolatos javaslatokat fogalmaz meg, tervet készít a település fejlesztésének lehetőségeiről.

- Társaival megvitatja a nemzetek, nemzetállamok helyét és szerepét a globális világban.

- Értelmezi és társaival megbeszéli a honvédelem jelentőségét a globalizáció korában.

- Ismerje a magyar állam alapvető intézményeinek feladatkörét és működését.

- Értelmezze a törvényalkotás folyamatát.

- Értelmezze az alapvető ellátórendszerek funkcióját.

Készítette: Lőrincz Tamás